
სტაჟირება უმაღლესი სახელოვნებო სასწავლებლების სტუდენტებისათვის

სტაჟირება განკუთვნილია ბაკალავრიატისა და მაგისტრატურის აკრედიტებული უმაღლესი საგანმანათლებლო პროგრამის აფხაზეთიდან დევნილი სტუდენტებისთვის/კურსდამთავრებულებისთვის.          
ბენეფიციარები სტაჟირების გავლას 4 თვის განმავლობაში შეძლებენ შემდეგ შემოქმედებით კოლექტივებში: 
· სსიპ აფხაზეთის სიმღერისა და ცეკვის სახელმწიფო აკადემიური ანსამბლი „აფხაზეთი“;
· სსიპ  გურამ ყურაშვილის სახელობის აფხაზეთის სახელმწიფო საგუნდო კაპელა;
· სსიპ სოხუმის კონსტანტინე გამსახურდიას სახელობის პროფესიული სახელმწიფო დრამატული თეატრი;
· სსიპ  გიორგი რატიანის სახელობის სოხუმის მოზარდ-მაყურებელთა პროფესიული სახელმწიფო თეატრი;
· ა(ა)იპ აფხაზეთის სიმღერის სახელმწიფო ანსამბლი „შავნაბადა“.
სტაჟირებისთვის  წარმოდგენილ განცხადებას უნდა დაერთოს შემდეგი სახის დოკუმენტაცია:
ა) პირადობისა და აფხაზეთიდან იძულებით გადაადგილებული პირის მოწმობის ასლი;
ბ)რეკომენდაცია უმაღლესი სახელოვნებო დაწესებულებიდან (თუ განმცხადებელს დასრულებული აქვს სწავლა 1 წლის განმავლობაში რეკომენდაციის ნაცვლად საჭიროა შესაბამისი დიპლომის ასლი);
გ) სამოტივაციო წერილი;
დ) ფესტივალებში, კონკურსებში, ვოქშოფებსა და სხვადასხვა სახელოვნებო პროექტებში მონაწილეობის დამადასტურებელი დოკუმენტები, დიპლომები, ჯილდოები ან/და ნებისმიერი სახის ინფორმაცია/დოკუმენტაცია ან და სხვა მასალა, რომელიც წარმოაჩენს განმცხადებლის უნარებსა და შესაძლებლობებს სახელოვნებო/შემოქმედებითი მიმართულებით (ასეთის არსებობის შემთხვევაში). 
კონკურსი ჩატარდება ორ ეტაპად: 
ა) მიღებული განაცხადების გადარჩევა;
ბ) შერჩეულ კანდიდატებთან გასაუბრება.
სტაჟირება არაანაზღაურებადია;
სტაჟირების დასრულების შემდეგ გაიცემა შესაბამისი სერტიფიკატი.
განცხადებები მიიღება 30 ივლისიდან 15 სექტემბრის ჩათვლით მატერიალურად სამინისტროში (დ. უზნაძის ქ. #68) და აფხაზეთის ავტონომიური რესპუბლიკის მთავრობის ელექტრონული პორტალის მეშვეობით (https://portal.abkhazia.gov.ge); საკონტაქტო ტელ: 577 34 85 34

